Document ID: 31998R1307

KOMMISSIONENS FORORDNING (EF) Nr. 1307/98 af 24. juni 1998 om fravigelse i produktionsåret 1997/98 fra forordning (EF) nr. 708/98 om interventionsorganernes overtagelse af uafskallet ris og om fastsættelse af korrektionsbeløb samt tillæg og fradrag, for så vidt angår leveringsfristen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), ændret ved forordning (EF) nr. 192/98 (2), særlig artikel 8, litra b), tredje led, og
ud fra følgende betragtninger:
I artikel 6, stk. 1, i Kommissionens forordning (EF) nr. 708/98 (3) er det fastsat, at leveringen af uafskallet ris til interventionsorganet senest skal finde sted ved udgangen af den anden måned efter måneden for modtagelsen af buddet, uden at leveringen dog kan finde sted efter den 31. august i det pågældende høstår;
de mængder uafskallet ris, der er fremført til intervention siden begyndelsen af april 1998, er af meget anseelig størrelse; der er vanskeligheder med at overtage og oplagre uafskallet ris i nogle medlemsstater; fristen for ovennævnte levering viser sig under disse forhold at være for kort; det er derfor nødvendigt for det igangværende høstår at fastsætte en længere frist, der udløber den sidste dag i dette høstår, og fravige ovennævnte bestemmelse for dette høstår;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
For høståret 1997/98 skal leveringen af uafskallet ris uanset artikel 6, stk. 1, i forordning (EF) nr. 708/98 senest finde sted den 31. august i det igangværende høstår. Ved en opdelt levering skal den sidste del af partiet leveres efter nærværende stykke.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juni 1998.

Labels: 0
3
17
15